laion/Wikipedia-Exotic huggingface dataset:
ალშეევის რაიონი

ალშეევის რაიონი (ბაშკ. Әлшәй районы; რუს. Альшеевский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. რაევსკი. ალშეევის რაიონი მდებარეობს ბაშკირეთის რესპუბლიკის სამხრეთ-დასავლეთ ნაწილში, მდინარე დიომას დინების შუა წელში. რაიონის ფართბია 2415 კმ² და იგი გადაჭიმულია ჩრდილოეთიდან სამხრეთისაკენ 38 კილომეტრზე, ხოლო დასავლეთიდან აღმოსავლეთისაკენ — 66 კმ-ზე. რაიონი მდებარეობს მოსკოვი-ჩელიაბინსკის რკინიგზის ხაზზე და ჩიშმი-დავლეკანოვო-კირგიზ-მიიაკისა და რაევსკი-სტერლითამაქის საავტომობილო გზების გადაკვეთზე. ალშეევის რაიონი დაარსდა 1935 წლის 31 იანვარს. 2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები  — 39,3 %, თათრები — 32,4 %, რუსები — 22,7 %, უკრაინელები — 2,5 %, ჩუვაშები — 1,6 %, სხვა ეროვნების პირები — 1,5 %. ალშეევის რაიონში არის 104 დასახლებული პუნქტი, რომლებიც ერთიანდებიან 20 სასოფლო დასახლებაში. ↑ OKTMO <a href="https://wikidata.org/wiki/Track:Q4330203"></a> ↑ http://xn----7sbacsfsccnbdnzsqis3h5a6ivbm.xn--p1ai/index.php/component/content/article/2-statya/7382-alsheevskij-rajon ↑ Итоги Всероссийской переписи населения по Республике Башкортостан (pdf). Территориальный орган Федеральной службы государственной статистики по Республике Башкортостан. დაარქივებულია ორიგინალიდან — 2013-03-09. ციტირების თარიღი: 2013-03-05. ↑ Закон Республики Башкортостан «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов» (Принят Государственным Собранием — Курултаем Республики Башкортостан 18 ноября 2008 года)
იუნესკოს მსოფლიო მემკვიდრეობის ძეგლები პაკისტანში

2013 წლის მონაცემებით პაკისტანში იუნესკოს მსოფლიო კულტურული მემკვიდრეობის 6 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,6 %. გარდა ამისა, 2013 წელს, პაკისტანში მდებარე 18 ძეგლი შეიტანეს იუნესკოს საცდელ სიაში.. პაკისტანმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1976 წლის 23 ივლისს. ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით. მოჰენჯო-დარო ტახტი-ი-ბაჰი ტაქსილა ლაჰორის ციხესიმაგრე შალიმარის ბაღები თატა როჰტასის ციხესიმაგრე ვიკისაწყობში არის გვერდი თემაზე: იუნესკოს მსოფლიო მემკვიდრეობის ძეგლები პაკისტანში http://un.org.pk/iych/world-hert-pak.htm დაარქივებული 2012-10-22 საიტზე Wayback Machine. http://whc.unesco.org/en/statesparties/pk http://www.pakistantravelforum.com/threads/unesco-world-heritage-sites-in-pakistan.79/ დაარქივებული 2016-03-04 საიტზე Wayback Machine. ↑ Tentative. UNESCO World Heritage Centre. დაარქივებულია ორიგინალიდან — 2012-05-22. ციტირების თარიღი: 4 ноября 2010.
არხანგელის რაიონი

არხანგელის რაიონი (ბაშკ. Архангел районы; რუს. Архангельский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. არხანგელსკოე. არხანგელის მუნიციპალური რაიონი მდებარეობს ბაშკირეთის ცენტრალურ ნაწილში, უფიდან სამხრეთ-აღმოსავლეთით. მისი ტერიტორიის ფართობია 2422 კმ². რაიონის ტერიტორიას გადაკვეთს კარლამან-ბელორეცკ-მაგნიტოგორსკის, ხალხში „ბაშკირეთის ბამ-ად“ წოდებული რკინიგზა და უფა-ბელორეცკის საავტომობილო გზა. არხანგელის რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი. 2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 45,4 %, რუსები — 38,5 %, თათრები — 10,6 %, ჩუვაშები — 2,4 %, სხვა ეროვნების პირები — 3,1  %. არხ-ლატიშის სასოფლო საბჭოში კომპაქტურად ცხოვრობენ ლატვიელები. არხანგელის რაიონში არის 71 დასახლებული პუნქტი, რომლებიც ერთიანდებიან 12 სასოფლო დასახლებაში. Официальный сайт органов местного самоуправления муниципального района Архангельский район Республики Башкортостан ↑ OKTMO <a href="https://wikidata.org/wiki/Track:Q4330203"></a> ↑ Итоги Всероссийской переписи населения по Республике Башкортостан (pdf). Территориальный орган Федеральной службы государственной статистики по Республике Башкортостан. დაარქივებულია ორიგინალიდან — 2013-03-09. ციტირების თარიღი: 2013-03-05. ↑ Закон Республики Башкортостан «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов» (Принят Государственным Собранием — Курултаем Республики Башкортостан 18 ноября 2008 года)
მალაიზიის გერბი

მალაიზიის გერბი — გამოხატავს უკანა ფეხზე მდგარ ორ ვეფხვს. ვეფხვი წარმოადგენს სიმამაცისა და ძალის სიმბოლოს. თითოეული ვეფხვი ცალი ფეხით ეყრდნობა ყვითელ ლენტს, რომელსაც აწერია დევიზი მალაიურ ენაზე — ”ძალა ერთობაშია!” დევიზი ორჯერ მეორდება — ლათინურზე და ”ჯავიზე” (არაბიზირებულ დამწერლობაზე), დანარჩენი თათებით კი იჭერს ფარს. ფარს თავზე ადგას ყვითელი მთვარე და ვარსკვლავი, რომლიდანაც 14 თანასწორი სხივი გამოედინება. ფარზე გამოსახულია 5 ეროვნული ხანჯალი. ისისნი წარმოადგენს 5 არაფედერაციულ მალაიურ სამთავროს (ჯოჰორი, ფედაჰი, პერლისი, კელანტანი და ტრენგანუ). მარცხნივ, ფარის თავზე გამოსახულია ქოქოსის პალმა და ხიდი წყალზე. ხიდი წარმოადგენს პენანგის შტატის სიმბოლოს, მარჯვნივ გამოსახულია მალაკის ხე — მალაკის შტატის სიმბოლო, რომლებიც ადრე შედიოდნენ სტრეიტს-სეტლმენტსის კოლონიაში. ცენტრში მარცხნიდან მარჯვნივ თანაბარი ზომის წითელი, შავი, თეთრი და ყვითელი სწორკუთხედები — ყოფილი მალაკის ფედერაციულ სამთავროთა ფერები: თეთრი და შავი — პახანგის, წითელი და ყვითელი — სელანგორის, შავი, თეთრი და ყვითელი — პერაკის, წითელი, შავი და ყვითელი — ნეგერი-სემბელანის. ქვემოთ და მარცხნივ — საბაჰის შტატის სიმბოლო, მარჯვნივ ფრინველი — მარტორქა, სარავაკის შტატის სიმბოლო, მათ შორის მოთავსებულია ეროვნული ყვავილი — ჰიბისკუსი („ბუნგა რაია“). 1946-1963 1963-1965 1965- დღემდე
ასკინოს რაიონი

ასკინოს რაიონი (ბაშკ. Асҡын районы; რუს. Аскинский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ასკინო, რომელიც მდებარეობს უფიდან 213 კილომეტრში. ასკინოს რაიონი მდებარეობს მდინარე უფის მარჯვენა სანაპიროზე. მას ესაზღვრება პერმის მხარე და სვერდლოვსკის ოლქი. რაიონის ფართობია 2542 კმ². რაიონი დაარსდა 1930 წლის აგვისტოში. 2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 68,9 %, თათრები — 19,4 %, რუსები — 10,6 %, სხვა ეროვნების პირები — 1,1  %. ასკინოს რაიონში არის 74 დასახლებული პუნქტი, რომლებიც ერთიანდებიან 15 სასოფლო დასახლებაში. Официальный сайт Администрации муниципального района Местная история: Аскинский район YouTube-ზე ↑ OKTMO <a href="https://wikidata.org/wiki/Track:Q4330203"></a> ↑ Bashkir Encyclopedia — Башкирская энциклопедия, 2005. — 4344 с. <a href="https://wikidata.org/wiki/Track:Q16271761"></a><a href="https://wikidata.org/wiki/Track:Q4080157"></a> ↑ АСКИНСКИЙ РАЙОН\\"Башкортостанстат". დაარქივებულია ორიგინალიდან — 2007-10-20. ციტირების თარიღი: 2017-04-25. ↑ Официальный сайт Аскинского района ↑ Итоги Всероссийской переписи населения по Республике Башкортостан (pdf). Территориальный орган Федеральной службы государственной статистики по Республике Башкортостан. დაარქივებულია ორიგინალიდან — 2013-03-09. ციტირების თარიღი: 2013-03-05. ↑ Закон Республики Башкортостан «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов» (Принят Государственным Собранием — Курултаем Республики Башкортостан 18 ноября 2008 года)
მსოფლიოს ახალგაზრდული ჩემპიონატი ხელბურთში 2017

ახალგაზრდული მსოფლიო ჩემპიონატი ხელბურთში — გაიმართება 2017 წელს თბილისში, რომელიც გაგრძელდება 13 დღე (8-20 აგვისტო). ჩემპიონატის ყველა მატჩი ჩატარდება ხელბურთის ოლიმპიურ არენაზე (Olympic Handball Arena) (ახალი სპორტის სასახლე). ტურნირის მონაწილეა 24 ქვეყნის გუნდი, რომლებიც განაწილდებიან 4 ჯგუფში 6-6-ად. თითო ჯგუფიდან 4-4 გუნდი გადის მერვედ ფინალში. ფინალური მატჩები და ჩემპიონატის დახურვა გაიმართება 20 აგვისტოს. მონაწილე გუნდები: ალჟირი, არგენტინა, ბაჰრეინი, ბრაზილია, ჩილე, ხორვატია, დანია, ეგვიპტე, საფრანგეთი, გერმანია, ისლანდია, იაპონია, კორეა, მექსიკა, ნორვეგია, პორტუგალია, რუსეთი, სერბეთი, სლოვენია, ესპანეთი, შვედეთი, ტუნისი, ვენესუელა. მთელი ტურნირი, 92 მატჩი გაიმართება თბილისის ოლიმპიური სასახლის ორ დარბაზში. სავარჯიშო არენებია: სპორტკომპლექს არენას 2 დარბაზი, ფრენბურთის ოლიმპიური არენის ორი კორტი, სპორტის სამინისტროს დარბაზი და დინამოს საკალათბურთო ბაზა. მსოფლიო ჩემპონატის ოფიციალური სასტუმრო იქნება რედისონ ბლუ, სადაც იცხოვრებს ასამდე მსაჯი, დელეგატი და ყველა ოფიციალური პირი. ხუთასზე მეტ სპორტსმენსა და მწვრთნელს მიიღებენ სასტუმრო ჰუალინგი (12 გუნდი), ბომონდ გარდენი (4), გოლდენ პალასი (4) და კრუიზი (4). 18-20 აგვისტოს, ჩემპიონატის გადამწყვეტი მატჩების დროს, თბილისში გაიმართება IHF საბჭოს სხდომაც. წილისყრა (გუნდების განაწილება ჯგუფებში) გაიმართება 11 მაისს ბაზელში, შვეიცარია. 8-14 აგვისტო - ჯგუფური ტურნირი (4 ჯგუფი 6-6 გუნდით) 15 აგვისტო - დასვენების დღე 16, 17 აგვისტო - მერვედფინალი, მეოთხედფინალი და პრეზიდენტის თასი 17-24 ადგილებისთვის 18 აგვისტო - დასვენების დღე 19 აგვისტო - ნახევარფინალი, 1-4, 5-8 ადგილები 20 აგვისტო - ფინალები 1, 3, 5, 7 ადგილებისთვის აფრიკა ალჟირი ეგვიპტე ტუნისი აზია ბაჰრეინი იაპონია სამხრეთი კორეა ევროპა ხორვატია დანია საფრანგეთი საქართველო გერმანია ისლანდია პორტუგალია რუსეთი სლოვენია სერბეთი ესპანეთი შვედეთი ამერიკა არგენტინა ბრაზილია ჩილე მექსიკა ვენესუელა ხელბურთის საერთაშორისო ფედერაციის ოფიციალური საიტი დაარქივებული 2017-05-16 საიტზე Wayback Machine. საქართველოს ხელბურთის ფედერაციის ოფიციალური საიტი საქართველოს ხელბურთის ფედერაციის ფეისბუქ გვერდი საქართველოს ხელბურთის ფედერაციის YouTube-ის არხი საქართველოს ხელბურთის ფედერაცია Twitter-ზე ↑ 1.0 1.1 ოცდაოთხივე გუნდი გარკვეულია — საქართველოს ხელბურთის ეროვნული ფედერაცია ↑ CAN cadet 2016 : La Tunisie met fin au règne de l’Egypte. handball.tn (14 სექტემბერი, 2016). ↑ Bahrain sport: Handball team’s victory praised. gdnonline.com (7 სექტემბერი, 2016). ↑ France claim gold at Men's 18 EHF EURO 2016. eurohandball.com (22 აგვისტო, 2016). დაარქივებულია ორიგინალიდან — 2017-04-25. ციტირების თარიღი: 2017-05-06. ↑ Argentina crowned Men’s Youth Pan Am champions. ihf.info (24 აპრილი, 2017). დაარქივებულია ორიგინალიდან — 2017-04-25. ციტირების თარიღი: 2017-05-06.
Room Service (როქსეტის ალბომი)

Room Service — შვედური პოპ-როკ დუეტ როქსეტის მეშვიდე სტუდიური ალბომი, გამოსული 2001 წლის 2 აპრილს. იგი მხოლოდ ევროპაში გამოიცა და აშშ-ში არ გამოსულა. ალბომი შვედეთის ჩარტის სათავეში მოექცა, გერმანიაში #3 იყო, შვეიცარიაში - #2, მაგრამ ბრიტანეთში მხოლოდ #120 პოზიცია დაიკავა. შვედეთში ალბომიდან გამოცემული ყველა სინგლი („The Centre of the Heart“, „Real Sugar“, „Milk and Toast and Honey“) საკმაოდ წარმატებული იყო, თუმცა მხოლოდ პირველი მოხვდა ჩარტის #1 პოზიციაზე. ბრიტანეთში სინგლის სახით მხოლოდ „Milk and Toast and Honey“ გამოვიდა, მაგრამ ასევე წარუმატებელი აღმოჩნდა. ყველა სიმღერის ავტორი — პერ გესლე, გარდა Little Girl-ის (მარი ფრედრიკსონი). ↑ Mathew, Leslie. Room Service - Roxette. Allmusic. Rovi Corporation. ციტირების თარიღი: 2009-02-06. ↑ Bjurman, Per. (2001-04-02) Roxette är snart slut. Aftonbladet. ციტირების თარიღი: 2009-02-06. ↑ Nunstedt, Anders. (2001-04-02) Roxettes nya: Effektiva hits och platta pekoral. expressen. დაარქივებულია ორიგინალიდან — 2001-04-13. ციტირების თარიღი: 2009-12-10. ↑ Roxette: Room Service. Göteborgs-Posten. დაარქივებულია ორიგინალიდან — 2001-11-21. ციტირების თარიღი: 2009-12-10. ↑ Sullivan, Caroline (2001-04-06). „Bedroom Fluff (Roxette, Room Service)“. ლონდონი: The Guardian. ციტირების თარიღი: 2009-02-06. ↑ Paddy, Chili. Roxette: Room Service (EMI). MTV Asia. დაარქივებულია ორიგინალიდან — 2008-02-03. ციტირების თარიღი: 2011-01-07. ↑ Ward, Simon P. (2001-04-09) Roxette - 'Room Service'. Yahoo! Music UK. დაარქივებულია ორიგინალიდან — 2011-06-13. ციტირების თარიღი: 2011-10-24.
Travelling (ალბომი)

Travelling: Songs from Studios, Stages, Hotelrooms, and Other Strange Places — შვედური პოპ-როკ დუეტ როქსეტის მერვე სტუდიური ალბომი, გამოსული 2012 წლის 26 მარტს. ალბომის თავდაპირველი სახელწოდება იყო Tourism 2, იგი უნდა ყოფილიყო 1992 წლის Tourism-ის ანალოგი და გაგრძელება. აგრეთვე განიხილავდნენ სახელწოდებებს 2rism და T2, თუმცა EMI-ში ფიქრობდნენ, რომ ნომრიანი სახელწოდებები არ იყო კარგი აზრი. ალბომი ოთხ ქვეყანაში საუკეთესო ათეულში მოხვდა (მათ შორის - გერმანიაში და შვედეთში). მას უსწრებდა სინგლის „It's Possible“ გამოცა, 2012 წლის 2 მარტს. ეს არის ჯგუფის პირველი სტუდიური ალბომი, გამოცემული აშშ-ში, 1994 წლის Crash! Boom! Bang!-ის შემდეგ. ყველა სიმღერის ავტორი — პერ გესლე, გარდა სიმღერის See Me (მარი ფრედრიკსონი). ↑ Roxette – Travelling. The Daily Roxette (2012-01-31). ციტირების თარიღი: 2012-02-01. ↑ “Titles with numbers aren’t good” — Per chats with The Daily Roxette. The Daily Roxette (2012-02-22). ციტირების თარიღი: 2015-04-18. ↑ The new single is "It's Possible". The Daily Roxette (2012-02-29). დაარქივებულია ორიგინალიდან — 2012-03-03. ციტირების თარიღი: 2012-03-05. ↑ TRAVELLING: 54 minutes, 45 seconds. RoxetteBlog (2012-03-05). ციტირების თარიღი: 2012-03-05. ↑ Travelling (2LP) (Vinyl LP). CDON. ციტირების თარიღი: 2012-03-12.
დრამატურგია

დრამატურგია (ძვ. ბერძნ. δραματουργία - დრამატული ნაწარმოებების შექმნა ან დადგმა) — დრამის აგების თეორია, აგრეთვე ასეთი ნაწარმოების სიუჟეტის მსგავსი კონცეფცია. დრამატურგიას აგრეთვე უწოდებენ ცალკე მწერლის, ქვეყნის თუ ერის ან ეპოქის დრამატული ნაწარმოებების ერთობლიობას, დრამატურგიული ნაწარმოების ძირითადი ელემენქტების და დრამატურგიის პრინციპების გაგება ისტორიულად ცვალებადი მოვლენაა. დრამა განიმარტებოდა, როგორც მოქმედება, რომელიც მიმდინარეობს (და არა უკვე დასრულებულია) მოქმედი პირების ხასიათის და მდგომარეობის მიხედვით. მოქმედება წარმოადგენს დროის გარკვეულ მონაკვეთში მიმდინარე ცვლილებას. დრამატურგიაში ასეთი ცვლილების ანალოგია ცვლილებები ბიოგრაფიაში, კომედიურ ჟანრში - მხიარული, ხოლო ტრაგედიაში - სევდიანი. დროის მონაკვეთი ან რამდენიმე საათს მოიცავს (როგორც ფრანგულ კლასიკურ დრამაში), ან მრავალ წელს (როგორც უილიამ შექსპირის შემოქმედებაში). ჰოლივუდის დრამატურგია და თანამედროვე სცენარების სტრუქტურა დაარქივებული 2006-05-05 საიტზე Wayback Machine. Dramaturgy Online დაარქივებული 2015-08-22 საიტზე Wayback Machine.
დელფინები

დელფინები (ლათ. Delphininae) — ძუძუმწოვრების ქვეოჯახი ვეშაპისნაირთა რიგისა. სხეულის სიგრძე 1,2-3 მ, ზოგი სახეობისა - 10 -მდე. წაგრძელებული დინგი ქმნის ე. წ. „ნისკარტს“, კბილების რაოდენობა 70-ს აჭარბებს. უმრავლესობას აქვს ზურგის ფარფლი. ექოლოკაციის უნარი და მეტად მახვილი სმენა (აღიქვამენ რამდენიმე ათეული ჰც-დან 150-196 კჰც-მდე რხევებს) დელფინებს წყალში ორიენტაციის საშუალებას აძლევს. აქვთ რთული ბგერითი სიგნალიზაცია და ბგერათსასიგნალო (საექოლოკაციო) ორგანო, რომელიც მოთავსებულია ერთადერთ ნესტოში. მასთან არის დაკავშირებული კუნთოვანი სისტემით აღჭურვილი სამი წყვილი საჰაერო პარკი. სიგნალების გამოსხივების სიხშირე 170 კჰც აღწევს. აქვთ მაღალგანვითარებული ცენტრალური ნერვული სისტემა: დიდი ზომის სფერული თავის ტვინი, ძლიერ დანაოჭებული ნახევარსფეროები, რომელთა ქერქი 30 მლტდ-მდე ნერვულ უჯრედს შეიცავს. დიდი ზომის თავის ტვინი საშუალებას აძლევს გადაამუშაონ დიდი რაოდენობის აკუსტიკური თუ სხვა სახის ინფორმაცია. თუთიყუშების მსგავსად, მათ შეუძლიათ ადამიანის მიერ თქმული სიტყვების გამეორება. გასაწვრთნელად და შესასწავლად ჰყავთ დელფინარიუმებსა და ოკეანარიუმებში. ისინი ადვილად იწვრთნებიან. ამჟამად იკვლევენ დელფინების ზოგი სახეობის მოშინაურების შესაძლებლობას. დელფინები ცხოვრობენ ჯოგებად, ცურავენ სწრაფად (50 კმ-მდე საათში). იკვებებიან თევზით, თავფეხიანი მოლუსკებით, იშვიათად კიბოსნაირებით. მაკეობა 10-12 თვე გრძელდება. შობენ ერთ ნაშიერს, რომლის სიგრძე დედის სიგრძის ნახევარს აღწევს. სქესობრივად მწიფდებიან 3-5 წლის ასაკში. დელფინების ქვეოჯახში 20 გვარია 48 სახეობით. შაბ ზღვაში ცხოვრობს სამი სახეობა: აფალინა, თეთრგვერდა დელფინები და ზღვის ღორი. ზოგი სახეობა (მაგ., ცელნამგალა ვეშაპი) კოსმოპოლიტია. დელფინების სახეობათა უმრავლესობა ცხოვრობს ოკეანეთა თბილ წყლებში. დელფინების სხეულის ფორმის ჰიდროდინამიკური სრულყოფა, გარეგანი საფარვლის აგებულება და ანტიტურბულლენტური თვისებები, დიდ სიღრმეში ყვინთვის უნარი, საიმედო ექოლოკაცია და ამ ცხოველის ორგანიზაციის სხვა თავისებურებანი მეტად საინტერესოა ბიონიკისათვის. ასევე საინტერესოა ფიზიოლოგიისა და მედიცინის თვალთახედვით დელფინების სუნთქვისა და სისხლის მიმოქცევის მთელი რიგი შეგუებანი (მიოგლობინის სიუხვე, გარეგანი სუნთქვის ხანგრძლივად შეჩერების უნარი, სისხლში დაგროვილი ნახშირორჯანგი სუნთქვის ცენტრზე არ მოქმედებს, პულსი შენელებულია და სხვა). დელფინების მოშინაურებით ადამიანს ზღვის სიმდიდრის უფრო სრულყოფილი ათვისების საშუალება ეძლევა. საზღვარგარეთ დელფინებს სწავლობენ სამხედრო მიზნითაც: ნაღმების, ტორპედოების, ჩაძირული გემების, წყალქვეშა ნავების აღმოსაჩენად და სხვა. დელფინების ზოგ სახეობას სარეწაო მნიშვნელობა აქვს. სსრკ-ში დელფინებზე რეწვა აკრძალული იყო 1966 წლიდან. ჯანაშვილი ა., ქართული საბჭოთა ენციკლოპედია, ტ. 3, თბ., 1978. — გვ. 456-457.
ტრიპოლის ალყა (მრავალმნიშვნელოვანი)

ტერმინი ტრიპოლის ალყა შეიძლება აღნიშნავდეს: ტრიპოლის ალყა (1102–1109) — ჯვაროსნების მიერ პირველი ჯვაროსნული ლაშქრობის შემდეგ. ტრიპოლის ალყა (1271) — ჯვაროსნულ ქალაქზე ალყის შემორტყმა მამლუქების მიერ. ტრიპოლის ალყა (1289) — მამლუქთა მიერ ქალაქის დაპყრობა.
გოჩა ფიფია

გოჩა ფიფია (დ. 5 აპრილი, 1965, თბილისი, საქართველოს სსრ) — ქართველი საზოგადო მოღვაწე, ბიზნესმენი, პოლიტიკოსი და პუბლიცისტი. დაამთავრა თბილისის სახელმწიფო უნივერსიტეტის იურიდიული ფაკულტეტი. 1987-1988 წლებში თბილისის პროკურატურაში იყო სტაჟიორ-გამომძიებელი; 1988-1989 წლებში ლენინის რაიონის პროკურატურაში — პროკურორის თანაშემწე; 1989-1991 წლებში საქართველოს რესპუბლიკის პროკურატურის კადრების სამმართველოს პროკურორი, საგამოძიებო სამმართველოს პროკურორი; 1993-1994 წლებში საქართველოს საგარეო საქმეთა სამინისტროს საკონსულო დეპარტამენტის სამართლებრივი განყოფილების უფროსი; 1994-1996 წლებში საქართველოს საელჩოს პირველი მდივანი (ვაშინგტონი); 1996-2003 წლებში შ.პ.ს. „უშბას“ გენერალური დირექტორი. 2013 წლიდან კომპანია „ზეარის“ დამფუძნებელი. 2004-2008 წლებში იყო საქართველოს მე-6 მოწვევის პარლამენტის წევრი (ზუგდიდის მაჟორიტარი), საინიციატივო ჯგუფი. იყო რეგიონული პოლიტიკის, თვითმმართველობისა და მაღალმთიანი რეგიონების კომიტეტის წევრი. ჰყავს მეუღლე და სამი შვილი. გოჩა ფიფია — საქართველოს ბიოგრაფიული ლექსიკონი გოჩა ფიფია — საქართველოს პარლამენტის ოფიციალური საიტი (მოძველებული / არქივი / ახალი არქივი)
ბარნლი (საფეხბურთო კლუბი)

საფეხბურთო კლუბი „ბარნლი“ (ინგლ. Burnley Football Club) — ინგლისური საფეხბურთო კლუბი. დაარსდა 1882 წელს. ასპარეზობს ინგლისის პრემიერლიგაში, რომელშიც აღზევდა 2016 წელს, ინგლისის დონით მეორე ჩემპიონატში დაიკავა 1-ლი ადგილი. მაისურის ძირითადი ფერის გამო კლუბის ზედმეტსახელია „კლარეტები“. საშინაო მატჩებს ატარებს სტადიონ ტერფ მურზე. 1888 წელს, „ბარნლი“ იყო ინგლისის საფეხბურთო ჩემპიონატის დამაარსებელ კლუბებს შორის. 1920-21 და 1959-60 წლების სეზონებში გახდა ინგლისის პირველი დივიზიონის ჩემპიონი, რომელიც იმ დროისთვის დონით მეორე ჩემპიონატი იყო. 1914 წელს გახდა ინგლისის ასოციაციის თასის მფლობელი. 2-ჯერ გახდა ინგლისის სუპერთასის გამარჯვებული, 1960 და 1973 წლებში. 1961 წელს „ბარნლიმ“ შეძლო ევროპის თასის 1/4 ფინალშ გასვლა. „ბარნლი“ შედის იმ ოთხ კლუბს შორის, რომელსაც მოგებული აქვს ინგლისის ოთხივე დონის ჩემპიონატი („ვულვერჰემპტონ უონდერერსი“, „შეფილდ იუნაიტედი“, „პრესტონ ნორთ ენდი“). ოფიციალური საიტი ბარნლი Twitter-ზე კლუბის პროფილი Soccerway-ზე კლუბის პროფილი Transfermarket-ზე
მაიკ ჯაჯი

მაიკლ კრეგი „მაიკ“ ჯაჯი (დ. 17 ოქტომბერი, 1962) — ამერიკელი მსახიობი, ანიმატორი, მწერალი, პროდიუსერი, რეჟისორი და მუსიკოსი. იგი არის ტელესერიალ „ბივისი და ბატ-ჰედის“ (1993–1997, 2011) შემქმნელი, აგრეთვე „მთის მეფის“ (1997–2010), „გუდები ოჯახის“ და „სილიკონის ველის“ (2004-დღემდე). არის ფილმების Beavis and Butt-Head Do America (1996), „საოფისე სივრცე“ (1999), იდიოკრატია (2006) და „ექსტრაქტი“ (2009) რეჟისორი. შეგიძლიათ იხილოთ მედიაფაილები თემაზე „მაიკ ჯაჯი“ ვიკისაწყობში. მაიკ ჯაჯი კინოფილმების ინტერნეტ-მონაცემთა ბაზაში ↑ Olsson, Karen (October 13, 2011). „The Eternal Adolescence of Beavis and Butt-Head“. New York Times. ციტირების თარიღი: May 5, 2014. ↑ Bozzola, Lucia. Mike Judge. All Movie Guide via The New York Times. ციტირების თარიღი: October 24, 2011.
აურგაზის რაიონი

აურგაზის რაიონი (ბაშკ. Ауырғазы районы; რუს. Аургазинский район) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ტოლბაზი, რომელიც მდებარეობს უფიდან 80 კილომეტრში. აურგაზის რაიონი მდებარეობს ბაშკირეთის ცენტრალურ ნაწილში. ჩრდილოეთიდან მას ესაზღვრება კარმასკალინის რაიონი. აღმოსავლეთიდან - გაფურის რაიონი, სამხრეთიდან - სტერლითამაქის რაიონი, ხოლო დასავლეთიდან - ალშეევისა და დევლეკანოვოს რაიონები. რაიონის ფართობია 2 014 კმ². რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი. 2010 წლის რუსეთის საყოველთაო აღწერების მიხედვით აქ ცხოვრობენ: თათრები — 42,2 %, ჩუვაშები — 29,3 %, ბაშკირები — 18,9 %, რუსები — 6,4 %, უკრაინელები — 1,2 %, მორდვები — 1 %, სხვა ეროვნების პირები — 1  %. აურგაზის რაიონში არის 137 დასახლებული პუნქტი, რომლებიც ერთიანდებიან 21 სასოფლო დასახლებაში. რაიონის ადმინისტრაცია დაარქივებული 2020-05-20 საიტზე Wayback Machine. ↑ OKTMO <a href="https://wikidata.org/wiki/Track:Q4330203"></a> ↑ Итоги Всероссийской переписи населения по Республике Башкортостан (pdf). Территориальный орган Федеральной службы государственной статистики по Республике Башкортостан. დაარქივებულია ორიგინალიდან — 2013-03-09. ციტირების თარიღი: 2013-03-05. ↑ Закон Республики Башкортостан «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов» (Принят Государственным Собранием — Курултаем Республики Башкортостан 18 ноября 2008 года)
გიორგი I გურიელი

გიორგი I გურიელი (გ. 1512) — გურიის მთავარი 1483-1512 წლებში, კახაბერ II გურიელის ძე, იმერეთის მეფის ვასალი და მისი მსახურთუხუცესი. ისარგებლა იმერეთში ოსმალთა შემოსევით და უარი თქვა იმერთა მეფის მორჩილებაზე. XVI საუკუნის დასაწყისში მოიგერია ოსმალთა შემოსევა ჭანეთის ჩრდილოეთ ნაწილში, რომელიც მაშინ გურიის სამთავროში შედიოდა. 1502 წელს მზეჭაბუკ ათაბაგთან ბრძოლაში დაკარგა აჭარა და ჭანეთი. ჩხატარაიშვილი ქ., ენციკლოპედია „საქართველო“, ტ. 2, თბ., 2012. — გვ. 26. ჩხატარაიშვილი ქ., ქართული საბჭოთა ენციკლოპედია, ტ. 3, თბ., 1978. — გვ. 163. გიორგი I გურიელი — საქართველოს ბიოგრაფიული ლექსიკონი
Moleskine

Moleskine (mɔleˈskiːne) — იტალიური კომპანია Modo & Modo-ს სავაჭრო ნიშანი. კომპანია აწარმოებს საკანცელარიო საქონელს, ძირითადად — ბლოკნოტებს. მისი პროდუქცია მთელ მსოფლიოშია გავრცელებული. კლასიკური ბლოკნოტი წარმოადგენს შავი ფერის ყდაში მოთავსებულს, რომელიც მაგრდება ელასტიური ზონარით, ახლავს სანიშნე და ბოლო გვერდზე არსებული ჯიბე სავიზიტო ბარათებისთვის. ბლოკნოტების სახასიათო თავისებურება არის პირველი გვერდი, რომელზეც მფლობელის სახელ-გვარი იწერება. მიუხედავად არსებული წარმოთქმისა იტალიურ ენაზე, სახელწოდებას ყველა თავისებურად წარმოთქვამს. ვიკისაწყობში არის გვერდი თემაზე: Moleskine ოფიციალური საიტი ↑ როგორ წარმოითქმის Moleskine (ინგლისური). Moleskine.com. დაარქივებულია ორიგინალიდან — 2013-07-19. ციტირების თარიღი: 2017-04-26.
დელფინის თანავარსკვლავედი

დელფინის თანავარსკვლავედი (ლათ. Delphinus) — ცის ჩრდილოეთ ნახევარსფეროს თანავარსკვლავედი. მასში შემავალი სამი ყველაზე ბრწყინვალე ვარსკვლავის ვიზუალური ვარსკვლავიერი სიდიდეების შესაბამისად 3,7, 3,8 და 4,0. ჩანს ყოფილი სსრკ-ის მთელი ტერიტორიიდან. ხილვადობის საუკეთესო პირობებია ივნის-აგვისტოში. ქართული საბჭოთა ენციკლოპედია, ტ. 3, თბ., 1978. — გვ. 457.